**SAMEIET HAMANG GÅRD**

**INFORMASJON TIL SAMEIERNE**

**August 2021**

**Styret.**

Styret gjennomførte styremøter 29 juni og 31 august 2021.

**Info juli 2021.**

Grunnet ferieavvikling ble ikke Informasjon til Sameierne for juli 2021 distribuert i postkassene. Imidlertid ligger informasjonen ute på våre hjemmesider: hamangterrasse.no. Her gis det informasjon om Adkomsten til Hamang Terrasse, Heisene, Grøntarealene, Hastighet på gangveiene og i garasjeanlegget og om Mating av fugler.

**Avlyst grillfest**.

På bakgrunn av myndighetenes krav til smittevern pga. covid-19 vedrørende maks antall deltakere, krav til avstand og krav til registrering, besluttet styret å ikke gjennomføre den årlige grillfesten.

**Midlertidig trase Hamang Terrasse.**

Statnett opparbeider ny trase inn til Hamang Terrasse. Statnett har erfart at det kjøres til dels for fort opp og ned den midlertidige traseen. Styret henstiller til alle om å vise aktsomhet og kjøre forsiktig i traseen.

**Grøntarealene.**

Våre gartnere, Trefellerne, kommer 9. september for å gjennomføre planting og høstens trepleie og hekklipping.

**Ny busstrase.**

Etter det styret erfarer, vil Ruter legge om busstraseen fra Franzefossveien/Bjørnegårdsvingen til Ringeriksveien gjennom Hamangtunnelen fra mandag 4. oktober 2021.

**Grilling på terrasser.**

Styret minner om at det kun er tillatt med gassgrill eller elektrisk grill. Kullgrill er ikke tillatt. Styret minner om at den som griller skal ta behørig hensyn til sine naboer. Jfr. «Den Grønne» s. 11.

Denne informasjonen finner du også på: hamangterrasse.no.

For styret: BSH 01092021